A presa d'ixe criterio puede tener o suyo alazet en a escritura meyeval de "sciencia", "scisma", por o que a solución pareix atractiva dende o punto de vista d'o prencipio d'historicidat. Manimenos, o feito que "sciencia" estase a grafía  predominant en aragonés meyeval no ha de fer presuposar que ixa "s" se pronunciase con una "e protetica" /es-'θien-θia/, ya que ye probable que o grupo "sc" s'hese simplificau en un solo fonema consonantico, que sería /θ/, (y por ixo ya no s'aprecisaría ixa "e"). Manimenos, trobamos atros casos como "escena", en do sí pareix natural que apareix una e protetica (talment por a influencia d'as luengas vecinas).